Na podlagi 112. in 119. člena Zakona o urejanju prostora (Ur. l. RS, št. 61/2017 – ZUReP-2) ter na podlagi 29. člena Statuta Občine Vransko (Uradni list RS, št. 17/10 in 53/10 ter Uradne objave Občine Vransko, št. 21/2012, 46/2015 in 54/2016) je županja Občine Vransko sprejela

**JAVNO NAZNANILO**

**o javni razgrnitvi in javni obravnavi** **dopolnjenega osnutka občinskega podrobnega prostorskega načrta za del enote urejanja prostora EUP ČE02-3/1 v občini Vransko**

**(Identifikacijska številka v zbirki prostorskih aktov: 2988)**

1. člen

Javno se razgrne dopolnjen osnutek občinskega podrobnega prostorskega načrta za del enote urejanja prostora EUP ČE02-3/1 v občini Vransko, ki ga je izdelalo podjetje IUP d.o.o., Inštitut za urejanje prostora, Ulica XIV. divizije 14, 3000 Celje pod št. 9/21, julij 2023.

OPPN ima dodeljeno identifikacijsko številko v zbirki prostorskih aktov: 2988.

2. člen

Območje OPPN meri cca. 1,25 ha. Območje OPPN sestoji iz dveh prostorsko ločenih območij z oznako A in B. Območje A obsega parcele št.: 550/3, 550/4, 550/8, 550/9, 551/2 del in 555/3 del k.o. Prekopa (1010), v obsegu ca 0,37 ha. Območje B obsega parcele št.: 2629/1, 2635/1, 2636/9, 2636/10 k.o. Prekopa (1010), v obsegu cca. 0,88 ha.

3. člen

Gradivo iz 1. člena bo od 5. 9. 2023 do 5.10. 2023 javno razgrnjeno v prostorih Občine Vransko, Vransko 59, 3305 Vransko v času uradnih ur občinske uprave (torek: 8.00 – 10.00 in 10.30 – 14.00, sreda: 8.00 – 12.00 in 13.00 – 17.00, petek: 8.00 – 10.00 in 10.30 – 13.00) in na spletnem naslovu <https://www.vransko.si/za-obcane/aktualni-javni-razpisi-narocila-in-objave/>.

4. člen

Javna obravnava gradiva bo v sredo 20. 9. 2023 ob 15. uri, v sejni sobi Občine Vransko, Vransko 130c, 3305 Vransko (bivša banka Celje).

5. člen

V okviru javne razgrnitve ima javnost pravico dajati pripombe in predloge na razgrnjeno gradivo. Pripombe se lahko do konca javne razgrnitve pošljejo na naslov: Občina Vransko, Vransko 59, 3305 Vransko z oznako »Javna razgrnitev dopolnjenega osnutka občinskega podrobnega prostorskega načrta za del enote urejanja prostora EUP ČE02-3/1 v občini Vransko – pripombe« ali na elektronski naslov: obcina.vransko@vransko.si, pri čemer se v rubriki »Zadeva« elektronskega sporočila navede: »Javna razgrnitev dopolnjenega osnutka občinskega podrobnega prostorskega načrta za del enote urejanja prostora EUP ČE02-3/1 v občini Vransko«.

Ob oddaji pripomb in predlogov se bodo osebni podatki v skladu s 56. členom ZUReP-2 obdelovali le za namen uveljavitve razgrnjenega prostorskega akta, ne bodo javno objavljeni in bodo varovani v skladu s Splošno evropsko uredbo o varstvu osebnih podatkov (GDPR), veljavnim zakonom o varstvu osebnih podatkov ter internimi akti Občine Vransko.

Občina Vransko bo preučila pripombe in predloge javnosti ter do njih zavzela stališča, ki jih bo objavila na oglasni deski na sedežu Občine Vransko in na spletni strani: <https://www.vransko.si/za-obcane/aktualni-javni-razpisi-narocila-in-objave/>.

6. člen

To naznanilo se objavi na oglasni deski na sedežu Občine Vransko in na spletni strani Občine Vransko.

Županja Občine Vransko

Nataša Juhart

Številka: 3506-01/2020

Datum: 4. 9. 2023